Publication: Magyar Közlöny
Issue: MK-2002-132 (Year: 2002, Number: 132)
Era: 1990-2004
Section: a 218/2002. (X. 24.) Korm. rendelethez
Paragraph Index: 148

b) Szakmai ismeretek, készségek és képességek az összes kredit 60—70%-ában: A szakmai képzés a hallgatókat végigvezeti a színházi alkotás folyamatán, a céltudatos színpadi cselekvés, a partnerrel és az elõadás további szereplõivel való kapcsolatteremtés, kapcsolattartás lépcsõfokain. A képzés elsõ szakaszában történik a technikai készségek megerõsítése (mozgás, tánc, hangképzés, beszédmûvelés), a színészi képzelet és kifejezõerõ fejlesztése (improvizációk, helyzetgyakorlatok, zenés elõgyakorlatok), valamint a személyiség és alkotótehetség megismerése. A második szakaszban a színjáték oktatása mûhelymunkaszerûen folyik. El kell sajátítani az eltérõ mûfajú elõadások és a különbözõ karakterû szerepek megformálásának eszközeit, ezeket a készségeket színpadi formában be kell tudni mutatni. Ebben a szakaszban lehetõséget kell teremteni színházi, film-, televíziós, rádiós és szinkronfeladatok megoldásában való közremûködésre. A képzés lezárásaként egy prózai és egy zenés produkció elõkészítésében és bemutatásában kell részt venni.

Source: https://magyarkozlony.hu/hivatalos-lapok/19edd8977647211f531e676f8c0d7a7b8d3023c6/dokumentumok/48e71606ecd9fa97e7769c871c70626126b94dc7/letoltes